
	5b.	Ifakkar li n-NATO u l-UE huma organizzazzjonijiet distinti li jservu skopijiet differenti ħafna u li lanqas biss jikkondividu sħubija identika; jesprimi dispjaċir dwar il-konfużjoni tan-NATO, alleanza militari, mal-UE;

	6a.	Jinsab imħasseb ħafna li n-nefqa militari globali qed tkompli tiżdied għal livelli rekord ġodda; jenfasizza l-fatt li tellieqa għall-armi mhux se toħloq sigurtà għaċ-ċittadini Ewropej, iżda minflok, skont id-dilemma tas-sigurtà, se żżid ir-riskju ta’ kunflitt vjolenti; jistieden lill-Kummissjoni tippromwovi b’mod attiv trattati ġodda dwar il-kontroll tal-armi; 


Or. <Original>{EN}en</Original>

</Amend>
<Amend><Date>{10/03/2025}10.3.2025</Date> <RepeatBlock-BNos><BNos>	<NoDocSe>B10‑0146/2025</NoDocSe> } 
</BNos><BNos>	<NoDocSe>B10‑0147/2025</NoDocSe> } 
</BNos><BNos>	<NoDocSe>B10‑0148/2025</NoDocSe> } 
</BNos><BNos>	<NoDocSe>B10‑0149/2025</NoDocSe> } 
</BNos></RepeatBlock-BNos>	<NoDocSe>B10‑0150/2025</NoDocSe> } RC1/Am. <NumAm>52</NumAm>
Emenda		<NumAm>52</NumAm>
<RepeatBlock-By><Members>Lynn Boylan, Marc Botenga, Hanna Gedin, Jonas Sjöstedt</Members>
<AuNomDe>{The Left}f’isem il-Grupp The Left</AuNomDe>
</RepeatBlock-By>
<TitreType>Mozzjoni għal riżoluzzjoni konġunta</TitreType>
<Rapporteur>PPE, S&D, ECR, Renew, The Left</Rapporteur>
<Titre>White paper dwar il-futur tad-difiża Ewropea</Titre>
<DocAmend>Mozzjoni għal riżoluzzjoni konġunta</DocAmend>
<Article>Paragrafu 14a (ġdid)</Article>
	

	Mozzjoni għal riżoluzzjoni konġunta
	Emenda

	 
	14a.	Ifakkar li l-miżuri proviżorji ordnati mill-Qorti Internazzjonali tal-Ġustizzja (QIĠ) fir-rigward tal-Applikazzjoni tal-Konvenzjoni dwar il-Prevenzjoni u l-Kastig tad-Delitt ta’ Ġenoċidju fl-Istrixxa ta’ Gaża (l-Afrika t’Isfel vs Iżrael); jenfasizza l-ħtieġa li d-dritt internazzjonali jiġi sostnut u rispettat; jistieden lill-Kunsill u lill-Kummissjoni jiżguraw li l-UE bl-ebda mod ma tkun kompliċi fil-ksur tad-dritt internazzjonali, inkluż skont il-Konvenzjoni dwar il-Prevenzjoni u l-Kastig tad-Delitt ta’ Ġenoċidju, b’mod partikolari fir-rigward tar-rwol tal-industrija Ewropea tal-armi fil-forniment ta’ armi lill-Forzi tad-Difiża Iżraeljani;

	15.	Iħeġġeġ lill-UE u lill-Istati Membri tagħha jżommu sodi fuq in-naħa tal-Ukrajna; ifakkar fil-konvinzjoni tiegħu li huwa fil-kampijiet tal-battalja Ukreni li se jiġi deċiż il-futur tal-Ewropa u li t-trajettorja tal-gwerra tar-Russja kontra l-Ukrajna se tinbidel b’mod deċiżiv; jissottolinja li bidla bħal din issa tiddependi kważi kompletament fuq l-Ewropa; iħeġġeġ lill-Istati Membri, għalhekk, jipprovdu aktar armi u munizzjon lill-Ukrajna qabel ma jingħalqu n-negozjati; iwissi li kieku l-UE kellha tfalli fl-appoġġ tagħha, u kieku l-Ukrajna kellha tiġi mġiegħla ċċedi, ir-Russja mbagħad iddur kontra pajjiżi oħra, inklużi possibbilment l-Istati Membri tal-UE; jistieden lill-Istati Membri tal-UE, lis-sħab internazzjonali u lill-alleati tan-NATO jneħħu r-restrizzjonijiet kollha fuq l-użu tas-sistemi tal-armi tal-Punent li jitwasslu lill-Ukrajna kontra objettivi militari fit-territorju Russu; jitlob lill-UE u lill-Istati Membri tagħha jaħdmu b’mod attiv biex jinżamm u jinkiseb l-aktar appoġġ internazzjonali mifrux possibbli għall-Ukrajna u jidentifikaw soluzzjoni paċifika għall-gwerra, li trid tkun ibbażata fuq ir-rispett sħiħ tal-indipendenza, is-sovranità u l-integrità territorjali tal-Ukrajna, il-prinċipji tad-dritt internazzjonali, l-obbligu ta’ rendikont għad-delitti tal-gwerra u d-delitt ta’ aggressjoni, u li r-Russja tħallas għall-ħsara massiva kkawżata fl-Ukrajna; iħeġġeġ lill-UE u lill-Istati Membri tagħha jipparteċipaw fl-istabbiliment ta’ garanziji ta’ sigurtà futuri robusti għall-Ukrajna;
	15.	Iħeġġeġ lill-UE u lill-Istati Membri tagħha jżommu sodi fuq in-naħa tal-Ukrajna; ifakkar fil-konvinzjoni tiegħu li huwa fil-kampijiet tal-battalja Ukreni li se jiġi deċiż il-futur tal-Ewropa u li t-trajettorja tal-gwerra tar-Russja kontra l-Ukrajna se tinbidel b’mod deċiżiv; jissottolinja li bidla bħal din issa tiddependi kważi kompletament fuq l-Ewropa; iħeġġeġ lill-Istati Membri, għalhekk, jipprovdu aktar armi u munizzjon lill-Ukrajna qabel ma jingħalqu n-negozjati; iwissi li kieku l-UE kellha tfalli fl-appoġġ tagħha, u kieku l-Ukrajna kellha tiġi mġiegħla ċċedi, ir-Russja mbagħad iddur kontra pajjiżi oħra, inklużi possibbilment l-Istati Membri tal-UE; jistieden lill-Istati Membri tal-UE, lis-sħab internazzjonali u lill-alleati tan-NATO jneħħu r-restrizzjonijiet kollha fuq l-użu tas-sistemi tal-armi tal-Punent li jitwasslu lill-Ukrajna kontra objettivi militari fit-territorju Russu; jitlob lill-UE u lill-Istati Membri tagħha jaħdmu b’mod attiv biex jinżamm u jinkiseb l-aktar appoġġ internazzjonali mifrux possibbli għall-Ukrajna u jidentifikaw soluzzjoni paċifika għall-gwerra, li trid tkun ibbażata fuq ir-rispett sħiħ tal-indipendenza, is-sovranità u l-integrità territorjali tal-Ukrajna, il-prinċipji tad-dritt internazzjonali, l-obbligu ta’ rendikont għad-delitti tal-gwerra u d-delitt ta’ aggressjoni, u li r-Russja tħallas għall-ħsara massiva kkawżata fl-Ukrajna; iħeġġeġ lill-UE u lill-Istati Membri tagħha jipparteċipaw fl-istabbiliment ta’ garanziji ta’ sigurtà futuri robusti għall-Ukrajna; iħeġġeġ lill-UE u lill-Istati Membri tagħha jappoġġjaw id-dritt internazzjonali u l-ordni dinji bbażat fuq ir-regoli mingħajr eżitazzjoni; ifakkar, f’dan ir-rigward, fl-investigazzjoni li għaddejja dwar l-atroċitajiet imwettqa minn Iżrael kontra l-popolazzjoni Palestinjana; jissottolinja kif id-dritt internazzjonali huwa fundamentali għas-sigurtà Ewropea; itenni l-appoġġ tiegħu għall-QIĠ, il-Qorti Kriminali Internazzjonali u korpi internazzjonali oħra fl-investigazzjoni tad-delitti kontra l-umanità u d-delitti tal-gwerra; 

	15a.	Jilqa’ l-fatt li diversi Stati Membri jappoġġjaw il-pjan Eġizzjan għar-rikostruzzjoni ta’ Gaża; iħeġġeġ lill-Kummissjoni tassisti fl-implimentazzjoni tal-pjan; itenni li soluzzjoni negozjata ta’ żewġ stati li permezz tagħha l-Palestinjani u l-Iżraeljani jistgħu jgħixu f’koeżistenza paċifika tiddependi fuq soċjetà Palestinjana mibnija mill-ġdid u vijabbli; jirrikonoxxi li l-komunità dinjija hija ta’ importanza kbira fir-rikostruzzjoni ta’ Gaża; itenni li s-sigurtà Ewropea hija interkonnessa għalkollox mar-rispett għad-dritt internazzjonali u soluzzjonijiet paċifiċi għall-kunflitti fl-inħawi immedjati tagħna;

	20.	Iħeġġeġ lill-Kunsill u lill-Istati Membri jirrieżaminaw u jsaħħu l-infurzar tas-sanzjonijiet eżistenti, u jadottaw u jimplimentaw b’mod strett miżuri restrittivi kontra l-entitajiet u l-istati kollha mhux tal-UE li jaġevolaw iċ-ċirkomvenzjoni tas-sanzjonijiet, u li jipprovdu lill-kumpless militari Russu teknoloġiji u tagħmir militari u ta’ użu doppju;
	20.	Iħeġġeġ lill-Kunsill u lill-Istati Membri jirrieżaminaw u jsaħħu l-infurzar tas-sanzjonijiet eżistenti, u jadottaw u jimplimentaw b’mod strett miżuri restrittivi kontra l-entitajiet u l-istati kollha mhux tal-UE li jaġevolaw iċ-ċirkomvenzjoni tas-sanzjonijiet, u li jipprovdu lill-kumpless militari Russu teknoloġiji u tagħmir militari u ta’ użu doppju; iħeġġeġ lill-Istati Membri jagħtu attenzjoni speċjali lill-flotta mistura Russa u r-riskji għas-sigurtà u għall-ambjent li din toħloq;

	22a.	Iħeġġeġ lill-Istati Membri jaħdmu fuq arkitettura ġdida ta’ sigurtà kollettiva fit-tul għal Ewropa ispirata mill-prinċipji tal-proċess ta’ Helsinki u li tinkludi l-kunċett ta’ garanziji ta’ sigurtà reċiproċi; jinnota li aspett fundamentali ta’ approċċ bħal dan huwa r-rispett tas-sovranità u tal-integrità territorjali tan-nazzjonijiet kollha u l-impenn għar-rispett tad-dritt internazzjonali;

	22b.	Jinsisti li arkitettura tas-sigurtà Ewropea ġdida għandha tapplika l-prinċipji ta’ koeżistenza paċifika bejn pajjiżi b’sistemi politiċi differenti u toffri garanziji ta’ sigurtà lill-partijiet kollha;

	33.	Jemmen bis-sħiħ li, fil-kuntest ġeopolitiku attwali, l-operazzjonalizzazzjoni tal-Artikolu 42(7) tat-Trattat dwar l-Unjoni Ewropea (TUE) dwar l-assistenza reċiproka hija tal-ogħla importanza, u tiżgura s-solidarjetà fost l-Istati Membri, speċjalment dawk li l-pożizzjoni ġeografika tagħhom tħallihom direttament esposti għal theddid u sfidi imminenti, irrispettivament minn jekk humiex membri tan-NATO jew le;
	33.	Jemmen bis-sħiħ li, fil-kuntest ġeopolitiku attwali, awtonomija strateġika Ewropea ġenwina tista’ tinkiseb biss jekk l-Artikolu 42(7) tat-Trattat dwar l-Unjoni Ewropea (TUE) dwar l-assistenza reċiproka jkun kkunsidrat bħala tal-ogħla importanza, u jiżgura s-solidarjetà fost l-Istati Membri, kif ukoll isir il-pedament tad-difiża kollettiva tal-Istati Membri kollha, minflok ma jkun hemm dipendenza fuq in-NATO;

